Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 542

(198) Példa a halmozott hatásokkal járó szelektív forgalmazásra: Egy bizonyos sportszer piacán hét gyártó található az alábbi piaci részesedésekkel: 25%, 20%, 15%, 15%, 10%, 8% és 7%. Az öt legnagyobb gyártó termékeit mennyiségi szelektív forgalmazásban értékesíti, míg a két legkisebb más típusú forgalmazási rendszert használ, ennek következtében a szelektív forgalmazási mód piaci részesedése 85%. A gyártók meglehetõsen egységes szempontokat alkalmaznak a szelektív forgalmazási hálózatokba való belépésre: az üzletben képzett személyzetet kell alkalmazni, értékesítés elõtti szolgáltatásokat kell nyújtani, az üzletben elkülönített területet kell kialakítani az áru értékesítésére, egyben ennek a területnek a minimális méretét is meghatározták. Az üzlet köteles az adott márka széles termékskáláját értékesíteni és a terméket a vásárlóközönség számára vonzó módon elhelyezni, az üzletnek vásárlóutcában kell lennie, és az adott árucikk-típus a bolt teljes forgalmának legalább 30%-át kell, hogy képviselje. Általában ugyanazon kereskedõ mind az öt márka értékesítésére kijelölt szelektív forgalmazó. A két márka gyártója, akik nem alkalmaznak szelektív forgalmazást, általában olyan kevésbé specializált kiskereskedõkön keresztül forgalmaznak, akik alacsonyabb szolgáltatási szintet ajánlanak. A piac mind a kínálati, mind pedig a keresleti oldalon stabil, jellemzõ a márkaarculat és a termékek differenciálódása. Az öt piacvezetõ márkaarculata tekintélyes, amit reklámozással és szponzorálással érnek el, míg a két kisebb gyártónak a stratégiája az, hogy gyengébb márkaarculatú, de olcsóbb termékeket árulnak. Ezen a piacon az öt vezetõ márka közé nem lehet betörni általános árengedményt kínálóknak. Sõt az a követelmény, hogy az ilyen termék legalább 30%-át kell, hogy képviselje a kereskedõ forgalmának, valamint a kiállításra és az eladás 2002/34/II. szám elõtti szolgáltatásokra vonatkozó szempont kizárja az árengedményre alapozó kereskedõket a felhatalmazott forgalmazók hálózatából. Következésképpen a fogyasztóknak nincs más választásuk, mint a magas szintû szolgáltatást magas áron kínáló üzletekben megvásárolni az öt vezetõ márkát. Ez csökkenti az öt vezetõ márka tekintetében a márkák közötti versenyt. Az a tény, hogy a két legkisebb márka beszerezhetõ az alacsony szolgáltatási szintet alacsony áron kínáló üzletekben, nem kompenzálja ezt, mert az öt piacvezetõnek sokkal jobb a márkaarculata. A márkák közötti versenyt a többszörös forgalmazói rendszer is korlátozza. Bár van bizonyos szintû márkán belüli verseny, és a kiskereskedõk száma közvetlenül nem korlátozott, a belépés feltételei elég szigorúak ahhoz, hogy minden területen az öt vezetõ márkát csak kevés kiskereskedõ forgalmazza. Ezek a mennyiségi szelektív forgalmazási rendszerek alacsony szintû hatékonysági elemeket tartalmaznak: a termék nem túlzottan összetett és nem igényel különösen magas szintû szolgáltatást. Ha gyártók nem tudják bizonyítani, hogy a szelektív forgalmazási hálózatuk egyértelmû hatékonysági elemeket tartalmaz, valószínû, hogy a csoportmentesítést visszavonják a halmozott hatások miatt, amelyek a fogyasztók részére kisebb választékot és magasabb árakat eredményeztek. 2.5 Franchise

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes